*Likumprojekts*

**Grozījumi Komerclikumā**

Izdarīt Komerclikumā (Latvijas Republikas Saeimas un Ministru Kabineta Ziņotājs, 2000, 11. nr.; 2001, 3., 8., 15. nr.; 2002, 6. nr.; 2004, 10. nr.; 2005, 14. nr.; 2006, 8. nr.; 2008, 12. nr.; 2009, 3. nr.; Latvijas Vēstnesis, 2010, 68. nr.; 2011, 99., 107. nr.; 2012, 104., 199. nr.; 2013, 97., 119., 194., 232. nr.; 2014, 25. nr.; 2015, 107. nr.; 2017, 64., 128. nr.; 2020, 57B., 250. nr.) šādus grozījumus:

1. 8. pantā:

papildināt pantu ar 4.1 daļu šādā redakcijā:

"(41) Par Eiropas Savienības dalībvalsts, Īslandes Republikas, Norvēģijas Karalistes un Lihtenšteinas Firstistes (turpmāk šīs likuma daļas ietvaros – dalībvalsts) kapitālsabiedrības filiāli komercreģistrā ierakstāmas šādas ziņas:

1) filiāles firma, ja tā atšķiras no dalībvalsts kapitālsabiedrības firmas, un dalībvalsts kapitālsabiedrības firma;

2) filiāles juridiskā adrese;

3) to personu vārds, uzvārds, personas kods (ja personai nav personas koda, – dzimšanas datums, personu apliecinoša dokumenta numurs un izdošanas datums, valsts un institūcija, kas dokumentu izdevusi) un pilnvarojuma apjoms, kuras pilnvarotas pārstāvēt dalībvalsts kapitālsabiedrību darbībās, kas saistītas ar filiāli."

izteikt septīto daļu šādā redakcijā:

"(7) Ierakstot komercreģistrā komersantu, tā filiāli Latvijā un ārvalsts komersanta un dalībvalsts kapitālsabiedrības filiāli Latvijā, piešķir individuālu reģistrācijas numuru."

2. Izteikt 11. pantu šādā redakcijā:

"**11. pants. Komercreģistra ierakstu izsludināšana**

(1) Visus komercreģistra ierakstus izsludina, komercreģistra iestādei nodrošinot to pirmreizēju publisku pieejamību tiešsaistē. Tāpat izsludina reģistrācijas lietai pievienotos dokumentus.

(2) Ieraksts uzskatāms par izsludinātu nākamajā dienā pēc ieraksta izdarīšanas. Dokumenti uzskatāmi par izsludinātiem nākamajā dienā pēc dokumentu pievienošanas reģistrācijas lietai.

(3) Izsludinot komercreģistra ierakstus un reģistrācijas lietai pievienotos dokumentus, papildus norāda:

1) komercreģistra ieraksta izdarīšanas datumu,

2) datumu, kad dokuments pievienots reģistrācijas lietai."

3. Izteikt 12. panta trešo daļu šādā redakcijā:

"(3) Ja komercreģistrā ierakstāmās izsludinātās ziņas ir ierakstītas nepareizi, trešā persona attiecībā uz personu, kuras interesēs šīs ziņas bija jāieraksta, var atsaukties uz ierakstītajām ziņām, izņemot gadījumu, kad trešā persona zināja, ka komercreģistrā ierakstītās ziņas neatbilst patiesajam tiesiskajam stāvoklim."

4. Izslēgt 13. pantu.

5. 15. pantā:

izteikt pirmās daļas pirmo un otro teikumu šādā redakcijā:

"Par ierakstu izdarīšanu komercreģistrā un dokumentu pievienošanu reģistrācijas lietai maksājama valsts nodeva. Valsts nodevas apmērs nevar pārsniegt ar attiecīgā ieraksta izdarīšu un dokumentu pievienošanu reģistrācijas lietai saistītos administratīvos izdevumus.";

izteikt otro daļu šādā redakcijā:

"(2) Par komercreģistra izraksta un komercreģistra lietā esoša dokumenta izraksta vai kopijas, kā arī izziņas izsniegšanu, kā arī citiem komercreģistra iestādes sniegtajiem pakalpojumiem maksājama komercreģistra iestādes maksas pakalpojumu cenrādī noteiktā pakalpojuma maksa."

6. Izslēgt 19. pantu.

7. Izteikt 23. panta trešo daļu šādā redakcijā:

"(3) Pieteikumā norāda filiāles juridisko adresi (tajā skaitā, norādot nekustamā īpašuma objekta (ēkas, dzīvokļa īpašuma vai telpas) kadastra apzīmējumu) un apliecina, ka filiāle ir sasniedzama un tai ir tiesisks pamats atrasties tās pieteiktajā juridiskajā adresē."

8. Papildināt likumu ar 24.1 pantu šādā redakcijā:

"**24.1 pants. Ziņu par komercsabiedrības filiāli dalībvalstī reģistrācija**

(1) Ziņas par komercsabiedrības filiāles reģistrāciju dalībvalstī, izmaiņām ziņās par filiāli un filiāles izslēgšanu no dalībvalsts reģistra komercreģistra iestāde reģistrē, pamatojoties uz paziņojumu, kas saņemts reģistru savstarpējās savienojamības sistēmā no dalībvalsts reģistra iestādes.

(2) Par komercsabiedrības filiāli dalībvalstī komercreģistra iestāde reģistrē šādas ziņas:

1) firma, ja tā atšķiras no komersanta firmas, un papildus firma, ja filiālei ir vairāk nekā viena firma;

2) juridiskā adrese;

3) reģistrācijas numurs;

4) reģistrācijas datums;

5) datums, kad filiāles reģistrācija stājas spēkā, ja tāds ir;

6) reģistrs, kurā komersanta filiāle ir ierakstīta."

9. 25. pantā:

izslēgt panta nosaukumā vārdus "un pārstāvniecība";

izslēgt trešās daļas 5. punktu;

papildināt pantu ar 3.1 daļu šādā redakcijā:

"(31) Pieteikumā norāda ārvalsts komersanta filiāles juridisko adresi (tajā skaitā, norādot nekustamā īpašuma objekta (ēkas, dzīvokļa īpašuma vai telpas) kadastra apzīmējumu) un apliecina, ka ārvalsts komersanta filiāle ir sasniedzama un tai ir tiesisks pamats atrasties tās pieteiktajā juridiskajā adresē.";

izslēgt 4.1 daļu;

izslēgt astoto daļu.

10. Papildināt likuma III sadaļu ar 25.1 un 25.2 pantu šādā redakcijā:

"**25.1 pants. Dalībvalsts kapitālsabiedrības filiāle**

(1) Attiecībā uz dalībvalsts kapitālsabiedrības filiāli piemērojami šā likuma noteikumi, ciktāl šajā pantā nav noteikts citādi.

(2) Dalībvalsts kapitālsabiedrības filiāles atvēršana, izmaiņas ziņās par filiāli un filiāles izslēgšana no komercreģistra piesakāma ierakstīšanai komercreģistrā, pamatojoties uz dalībvalsts kapitālsabiedrības pieteikumu.

(3) Pieteikumam par dalībvalsts kapitālsabiedrības filiāles ierakstīšanu komercreģistrā pievieno šā likuma 25. panta trešās daļas 2. un 4. punktā minētos dokumentus. Pieteikumā norāda dalībvalsts komersanta filiāles juridisko adresi (tajā skaitā, norādot nekustamā īpašuma objekta (ēkas, dzīvokļa īpašuma vai telpas) kadastra apzīmējumu) un apliecina, ka dalībvalsts komersanta filiāle ir sasniedzama un tai ir tiesisks pamats atrasties tās pieteiktajā juridiskajā adresē.

(4) Šā likuma 25. panta sestajā daļā minēto gada pārskatu var neiesniegt, ja tas ir pieejams attiecīgās dalībvalsts reģistra iestādē.

(5) Ja no dalībvalsts reģistra iestādes, kas ved reģistru, kurā kapitālsabiedrība ierakstīta, reģistru savstarpējās savienojamības sistēmā ir saņemtas ziņas par to, ka kapitālsabiedrība izslēgta no attiecīgā reģistra, komercreģistra iestāde nekavējoties izdara komercreģistrā ierakstu par kapitālsabiedrības filiāles izslēgšanu.

**25.2 pants. Ārvalsts un dalībvalsts komersanta pārstāvniecība**

Ārvalsts un dalībvalsts komersantam ir tiesības atvērt Latvijā savas pārstāvniecības. Pārstāvniecība nav juridiskā persona, un tai nav tiesību veikt komercdarbību Latvijā."

11. Izteikt 75. panta ceturto daļu šādā redakcijā:

"(4) Pieteikumā norāda individuālā komersanta juridisko adresi (tajā skaitā, norādot nekustamā īpašuma objekta (ēkas, dzīvokļa īpašuma vai telpas) kadastra apzīmējumu) un apliecina, ka individuālais komersants ir sasniedzams un tam ir tiesisks pamats atrasties tā pieteiktajā juridiskajā adresē."

12. Izteikt 78. panta otro un 2.1 daļu šādā redakcijā:

"(2) Par sabiedrības juridisko adresi uzskatāma komercreģistrā ierakstītā adrese.

(21) Pieteikumā norāda sabiedrības juridisko adresi (tajā skaitā, norādot nekustamā īpašuma objekta (ēkas, dzīvokļa īpašuma vai telpas) kadastra apzīmējumu) un apliecina, ka sabiedrība ir sasniedzama un tai ir tiesisks pamats atrasties tās pieteiktajā juridiskajā adresē."

13.  Izteikt 139. panta otro daļu šādā redakcijā:

"(2) Pieteikumā valde norāda sabiedrības juridisko adresi (tajā skaitā, norādot nekustamā īpašuma objekta (ēkas, dzīvokļa īpašuma vai telpas) kadastra apzīmējumu) un apliecina, ka sabiedrība ir sasniedzama un tai ir tiesisks pamats atrasties tās pieteiktajā juridiskajā adresē."

 14. Izslēgt 141. panta pirmās daļas 5. punktā vārdus "un maksu par reģistra ierakstu izsludināšanu".

15. Izteikt 149. panta trešās daļas 7. punktu šādā redakcijā:

"7) valdes paziņojumu par sabiedrības juridisko adresi, kurā valde norāda sabiedrības juridisko adresi (tajā skaitā, norādot nekustamā īpašuma objekta (ēkas, dzīvokļa īpašuma vai telpas) kadastra apzīmējumu) un apliecina, ka sabiedrība ir sasniedzama un tai ir tiesisks pamats atrasties tās pieteiktajā juridiskajā adresē;".

16. Izslēgt 154. panta piekto daļu.

17. Aizstāt 207. panta otrajā daļā skaitli un vārdus "uz sabiedrības rēķina šā likuma [11.](https://likumi.lv/ta/id/5490#p11) pantā noteiktajā kārtībā izsludina" ar vārdiem "tās tīmekļvietnē publicē".

18. Aizstāt 264. panta otrajā daļā skaitli un vārdus "uz sabiedrības rēķina šā likuma 11. panta noteiktajā kārtībā izsludina" ar vārdiem "tās tīmekļvietnē publicē".

19. Izslēgt 317. panta trešajā daļā vārdus "šā panta otrajā daļā noteiktajā kārtībā".

20. 318.1 pantā:

aizstāt trešajā daļā skaitli un vārdus "šā likuma [11. pantā](https://likumi.lv/ta/id/5490#p11) noteiktajā kārtībā izsludina" ar vārdiem "tās tīmekļvietnē publicē";

aizstāt sestajā daļā skaitli un vārdus "uz likvidējamās sabiedrības rēķina šā likuma [11. pantā](https://likumi.lv/ta/id/5490#p11) noteiktajā kārtībā izsludina" ar vārdiem "tās tīmekļvietnē publicē".

21. Aizstāt 324. panta pirmajā daļā skaitli un vārdus "uz likvidējamās sabiedrības rēķina šā likuma [11. pantā](https://likumi.lv/ta/id/5490#p11) noteiktajā kārtībā izsludina" ar vārdiem "tās tīmekļvietnē publicē".

22. Izslēgt 333.3 panta trešās daļas otro teikumu.

23. Izteikt 333.4 panta pirmo daļu šādā redakcijā:

"(1) Pirms tiek pieņemts lēmums par darbības apturēšanu, komersants rakstveidā informē visus zināmos kreditorus un komercreģistra iestādi par nodomu apturēt darbību. Komercreģistra iestāde tās tīmekļvietnē publicē paziņojumu par komersanta nodomu apturēt darbību. Paziņojumā norāda kreditoru prasījumu pieteikšanas vietu un termiņu, kas nedrīkst būt īsāks par mēnesi no paziņojuma publicēšanas dienas."

24. Izslēgt 338. panta piektās daļas otro teikumu.

25. Aizstāt 343. panta pirmajā daļā skaitli un vārdus "[338. panta](https://likumi.lv/ta/id/5490#p338) piekto daļu izsludinātas ziņas par līguma projektu" ar skaitli un vārdiem "11. pantu izsludināts līguma projekts".

26. Izteikt 345. panta otro daļu šādā redakcijā:

"(2) Katrai reorganizācijas procesā iesaistītajai sabiedrībai ir pienākums iesniegt paziņojumu komercreģistra iestādei, ka pieņemts lēmums par reorganizāciju. Komercreģistra iestāde tās tīmekļvietnē publicē paziņojumu kreditoriem. Paziņojumā kreditoriem norāda:

1) reorganizācijā iesaistīto sabiedrību firmas, reģistrācijas numurus;

2) reorganizācijas veidu;

3) faktu, ka pieņemts lēmums par reorganizāciju;

4) kreditoru prasību pieteikšanas vietu un termiņu, kurš nedrīkst būt īsāks par vienu mēnesi no paziņojuma publicēšanas dienas."

27. Izteikt 346. panta trešo daļu šādā redakcijā:

"(3) Sabiedrība, kuras dalībnieku sapulces vai valdes lēmums par reorganizāciju atzīts par spēkā neesošu, 15 dienu laikā no tiesas nolēmuma spēkā stāšanās dienas, iesniedz komercreģistra iestādei paziņojumu par reorganizācijas apstrīdēšanu. Paziņojumam pievieno attiecīgo tiesas nolēmumu. Komercreģistra iestāde tās tīmekļvietnē publicē paziņojumu par reorganizācijas apstrīdēšanu."

28. Izslēgt 347. panta trešajā daļā vārdus "kā arī datumu, kad oficiālajā izdevumā "Latvijas Vēstnesis" publicēts paziņojums, ka pieņemts lēmums par reorganizāciju".

29. Izslēgt 349. panta piekto daļu.

30. Izteikt 354.1 panta pirmo daļu šādā redakcijā:

"(1) Iegūstošās sabiedrības valde 15 dienu laikā no dienas, kad reorganizācijas līguma projekts ir izsludināts saskaņā ar šā likuma 11. pantu, visiem dalībniekiem nosūta paziņojumu par valdes nodomu slēgt reorganizācijas līgumu un valdes lēmuma projektu par reorganizāciju."

31. Izteikt 354.4 panta otro daļu šādā redakcijā:

"(2) Valde pieņem lēmumu par reorganizāciju ne agrāk kā viena mēneša laikā pēc tam, kad saskaņā ar šā likuma 11. pantu izsludināts reorganizācijas līguma projekts."

32. Papildināt pārejas noteikumus ar 60., 61., 62., 63., 64., 65. un 66. punktu šādā redakcijā:

"60. Ierakstus, kas komercreģistrā izdarīti līdz 2021. gada 30. jūlijam, izsludina oficiālajā izdevumā “Latvijas Vēstnesis”. Tāpat izsludina ziņas par dibināšanas dokumentiem un to grozījumiem un reorganizācijas līguma projektu un tā grozījumiem, kuri pievienoti reģistrācijas lietai līdz 2021. gada 30. jūlijam. Ierakstus un ziņas izsludināšanai iesniedz komercreģistra iestādes amatpersona triju dienu laikā (neieskaitot brīvdienas un svētku dienas) no ieraksta izdarīšanas dienas vai dienas, kad dokuments pievienots reģistrācijas lietai.

61. Grozījums šā likuma 11. panta trešajā daļā par komercreģistra ieraksta izdarīšanas un reģistrācijas lietai, pievienojamā dokumenta pievienošanas datuma norādīšanu stājas spēkā 2023. gada 1. jūlijā.

62. Līdz brīdim, kad reģistru savstarpējās savienojamības sistēma un dalībvalstu reģistri, tai skaitā komercreģistra iestāde nodrošina ziņu un dokumentu nodošanu reģistru savstarpējās savienojamības sistēmā, pieteikumam par dalībvalsts kapitālsabiedrības filiāles ierakstīšanu komercreģistrā pievieno šā likuma 25. panta trešās daļas 1. un 3. punktā minēto dokumentu. Komercreģistra iestāde tās tīmekļvietnē publicē sarakstu ar tām dalībvalstīm, kuras nodrošina ziņu un dokumentu nodošanu reģistru savstarpējās savienojamības sistēmā.

63. Grozījumi šā likuma 23. panta trešajā daļā, 25. panta trešās daļas 5. punktā un 3.1 daļā, 75. panta ceturtajā daļā, 78. panta 2.1 daļā, 139. panta otrajā daļā un 149. panta trešās daļas 7. punktā, kas paredz juridiskās adreses definīcijas maiņu un atteikšanos no nekustamā īpašuma īpašnieka izsniegtas piekrišanas juridiskās adreses reģistrācijai attiecīgajā ēkā vai dzīvokļa īpašumā, stājas spēkā 2023. gada 1. jūlijā.

64. Šā likuma jaunā 25.1 panta trešās daļas otrais teikums stājas spēkā 2023. gada 1. jūlijā. Līdz 2023. gada 30. jūnijam pieteikumam par dalībvalsts kapitālsabiedrības filiāles ierakstīšanu komercreģistrā un pieteikumam par dalībvalsts kapitālsabiedrības filiāles juridiskās adreses maiņu pievieno nekustamā īpašuma (ēkas vai dzīvokļa īpašuma) īpašnieka izsniegtu piekrišanu dalībvalsts kapitālsabiedrības filiāles juridiskās adreses reģistrācijai attiecīgajā ēkā vai dzīvokļa īpašumā. Piekrišanā norāda nekustamā īpašuma kadastra numuru, īpašnieka vārdu, uzvārdu un personas kodu vai nosaukumu (firmu) un reģistrācijas numuru. Ja pieteikumu paraksta persona, kurai pieder juridiskajā adresē norādītais nekustamais īpašums, piekrišana nav jāiesniedz.

65. Grozījumi šā likuma 318.1 panta trešajā daļā, 333.3 panta trešajā daļā, 333.4 panta pirmajā daļā, 345. panta otrajā daļā, 346. panta trešajā daļā un 347. panta trešajā daļā, kas noteic komercreģistra iestādes pienākumu publicēt paziņojumus tās tīmekļvietnē un atteikties no pienākuma pieteikumā komercreģistra iestādei norādīt datumu, kad ir veikta nepieciešamā publikācija oficiālajā izdevumā "Latvijas Vēstnesis", stājas spēkā 2023. gada 1. jūlijā.

66. Komercreģistra iestāde līdz 2023. gada 30. jūnijam izsludina šā likuma 207. panta otrajā daļā, 264. panta otrajā daļā, 318.1 panta sestajā daļā un 324. panta pirmajā daļā noteiktos paziņojumus oficiālajā izdevumā "Latvijas Vēstnesis"."

33. Izteikt informatīvo atsauci uz Eiropas Savienības direktīvām šādā redakcijā:

"**Informatīvā atsauce uz Eiropas Savienības direktīvām**

Likumā iekļautas tiesību normas, kas izriet no:

1) Padomes 1986. gada 18. decembra direktīvas [86/653/EEK](http://eur-lex.europa.eu/eli/dir/1986/653/oj/?locale=LV) par dalībvalstu tiesību aktu koordināciju attiecībā uz pašnodarbinātiem tirdzniecības pārstāvjiem (komercaģentiem);

2) Eiropas Parlamenta un Padomes 2009.gada 16. septembra direktīvas [2009/102/EK](http://eur-lex.europa.eu/eli/dir/2009/102/oj/?locale=LV) uzņēmējdarbības tiesību jomā par viena īpašnieka sabiedrībām ar ierobežotu atbildību;

3) Eiropas Parlamenta un Padomes 2017. gada 14. jūnija direktīvas (ES) 2017/1132 attiecībā uz sabiedrību tiesību dažiem aspektiem;

4) Eiropas Parlamenta un Padomes 2019. gada 20. jūnija direktīvas (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās;

5) Eiropas Parlamenta un Padomes 2019. gada 20. jūnija direktīvas (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132 (Direktīva par pārstrukturēšanu un maksātnespēju)."

Likums stājas spēkā 2021. gada 1. augustā.

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs